22 сакавіка КДБ і міліцыя працягвалі сачыць за апазыцыянэрамі на Берасьцейшчыне. У Пінску быў затрыманы сябра партыі БНФ Канстанцін Чувак. У Берасьці на вуліцы Савецкай быў спынены актывіст руху “За Свабоду” Андрэй Шарэнда. У Баранавічах – Віктар Карлінскі. Жыхару Пінску Аляксандру Аўсеенку ўдалося адарвацца ад перасьледу. Ён перакананы, што напярэдадні Дня Волі ў міліцыю паступілі сьпісы актывістаў.